Държавен вестник, бр. 47, 2019 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  47
Чл. 26. (1) По време на провеждането 
на изпита в залите се забранява влизането 
на външни лица освен лицата от изпитната 
комисия, администраторите, квесторите и 
директора на дирекция „Методология на 
контрола и вътрешен одит“ в Министерството 
на финансите.
(2) На кандидатите е забранено да влизат в 
разговор помежду си, да си предават бележки, 
както и да използват мобилни телефони или 
други електронни устройства освен предоста-
вената им техника за провеждане на изпита.
(3) На кандидатите е забранено да изнасят 
писмени материали от залата.
Чл. 27. По време на изпита кандидатите 
могат да напускат залата при необходимост, 
като се придружават от един от квестори-
те. Преди напускане на залата кандидатите 
предават писмените си материали на адми-
нистратора по чл. 16 и се подписват в списък 
към протокола по чл. 16, т. 1. При връщане 
в залата кандидатите получават писмените 
си материали и се подписват в списъка към 
протокола по чл. 16, т. 1.
Чл. 28. (1) При опит за преписване или 
при нарушаване на изискванията по чл. 26, 
ал. 2 и 3 тестът се анулира. Решението за 
анулиране се взема от изпитната комисия и 
директора на дирекция „Методология на кон-
трола и вътрешен одит“ в Министерството на 
финансите. Администраторите по чл. 17 пре-
кратяват достъпа на кандидата до електронна 
система и поставят надпис „АНУЛИРАН“ на 
протокола по чл. 17, т. 6 (приложение № 6).
(2) Протоколът по чл. 17, т. 6 се поставя в 
отделен плик и се описва в отделен протокол, 
като се посочват и причините за анулиране.
Чл. 29. (1) След изтичане на времето по 
чл. 10, ал. 2 администраторите по чл. 16 обя-
вяват края на изпита и достъпът на кандида-
тите до електронната система се прекратява.
(2) Кандидатите поставят и запечатват в 
плик пред администратора по чл. 16 предос-
тавените им два броя листа, на всеки един от 
които в долната част е положен щемпел на 
Министерството на финансите, и се подписват 
в протокола по чл. 16, т. 1 (приложение № 3).
(3) Когато кандидатът приключи преди 
изтичане на регламентираното време, той 
напуска залата, след като предаде материалите 
по реда на ал. 2.
Чл. 30. (1) Администраторите по чл. 16 
сверяват броя на предадените пликове с 
броя на явилите се кандидати, отбелязани в 
протокола по чл. 16, т. 1 (приложение № 3).
(2) Администраторите предават пликовете 
и протоколите по чл. 16, т. 1 и 4 на предсе-
дателя на изпитната комисия веднага след 
приключване на изпита.
Чл. 31. (1) При обективна невъзможност по 
едно и също време да се осигурят персонални 
компютри на всички кандидати в рамките на 
деня се провежда втори изпит, като:
1. администраторите по чл. 16 и квесторите 
са длъжни да се явят най-късно до 14,00 ч., 
а администраторите по чл. 17 – до 13,30 ч.;
2. влизането на кандидатите в залите започ-
ва в 14,30 ч. след проверка на самоличността 
и сверяване с данните от протокола по чл. 16, 
т. 1 (приложение № 3);
3. кандидатите заемат своите места до 
15,10 ч.; закъснелите кандидати могат да бъдат 
допуснати до изпит само ако администрато-
рите по чл. 16 не са прочели указанията за 
начина на провеждане на изпита;
4. в 15,10 ч. администраторите по чл. 17 
запознават кандидатите с начина на работа 
с електронната система;
5. в 15,20 ч. администраторите по чл. 16 
прочитат указанията за провеждането на 
изпита (приложение № 4);
6. в 15,30 ч. администраторите по чл. 17 
отключват електронната система, администра-
торите по чл. 16 обявяват началото на изпита 
и кандидатите влизат в системата с предос-
тавените им потребителско име и парола;
7. след влизане в системата на основния 
екран се визуализират изтегленият вариант 
на тест, въпросите от теста, датата, остава-
щото време до края на изпита, имената на 
кандидата по документ за самоличност, еди-
нен граждански номер/личен номер/личен 
номер за чужденец и генерираният уникален 
идентификационен номер.
(2) Изпитната процедура протича в съ-
ответствие с реда и начина, определени в 
чл. 25 – 30.
Г л а в а  п е т а
ПРОВЕЖДАНЕ НА ИЗПИТ НА ХАРТИЕН 
НОСИТЕЛ
Чл. 32. Администраторите и квесторите 
са длъжни да се явят в деня на изпита най-
късно до 8,00 ч.
Чл. 33. Влизането на кандидатите в залите 
започва в 8,30 ч. след проверка на тяхната 
самоличност и сверяване с данните от про-
токола по чл. 16, т. 1 (приложение № 3).
Чл. 34. Кандидатите заемат своите места до 
9,20 ч. Закъснелите кандидати могат да бъдат 
допуснати до изпит само ако до момента не 
са раздадени изпитните тестове.
Чл. 35. (1) В 9,30 ч. администраторите по 
чл. 16 прочитат указания за провеждане на 
изпита (приложение № 8).
(2) След прочитане на указанията по ал. 1 
администраторите раздават на всеки канди-
дат незапечатан плик, съдържащ екземпляр 
от теста, малък незапечатан плик с иденти-
фикационен фиш в него (приложение № 9) и 
карта за попълване на отговорите (приложе-
ние № 10), след което обявяват точния час на 
започване на изпита.